"Setswana Puo ya Gae (HL)/P2 13 DBE/Ngwanaitseele 2018 NSC POTSO 8: POTSO YA TLHAMO OMPHILE UMPHI MODISE – DPS Monyaise Bapisa thuto e e fitlhelwang mo pading e, le e re itemogelang yona mo dikolong gompieno. Tshegetsa karabo ya gago ka ditiragalo go tswa mo pading e. Boleele jwa tlhamo e nne mafoko a a ka nnang 400–450. [25] POTSO 9: DIPOTSO TSE DIKHUTSHWANE OMPHILE UMPHI MODISE – DPS Monyaise Buisa nopolo e e latelang, mme o arabe dipotso. NOPOLO B Ga fologa monna a le moleele, a le matsatsarapa, e le Moaforika wa tsopa la maloba. A tsamaya a gabaletse, gonne o ne a tlhotsa 'oto la molema, mme a sa rate gore batho ba lemoge; a le lobadi fa godimo ga 'itlho la moja; a ka nna masomeamanelemotso. A salwa morago ke mosadi a le sekiritlana le mosimane wa 'ngwaga tse di supang. 5 Monnamogolo Ofentse o ne a sa bolo go kua mokgosi gore morwadie a mo thuse ka modisa. Jaanong o ne a mo leretse mosimane Modise, e le mosimane yo magodimo a ntshitseng maatlametlo, botswerere, manontlhotlho le matsetseleko a one otlhe fa a mmopa, gore popo e gomotsege, e itumele, dipounama di le sephara, e le tsa Moaforika wa tsopa la maloba, tsopa la Aforika le sa dubega mo 'atleng tsa badimo. 10 Metlha eo e ile, re setse re lelela kgama le mogogoro. Rona re godile re fitlhela go ntse go twe Moaforika o kile a bo a ipela ka mmala wa sebilo. Ba katogile monyo bana ba mmala o montsho, ba kgoma magodimo ka diphogwana, batho ba baleele re ba itumelela ntweng. Gompieno re gopa ka mpa fa fatshe, re lwela thito tsa dirite le dikgatlampane; bogosi bo ile le malata. Mme gangwe 15 le gape, re tshokane re bonye peo e e re gopotsang kgalalelo e e phirimileng jaaka tsatsi la mariga. Mosong o ba o tsogang mo Matile a tsamaya le ngwana wa ga mmangwana'gwe go ya go gama. Ga twe a eme fa pele ga mojako wa saka la dinamane, e re fa go twe 'Fesa!' a bulele namane e ye go rokotsa. A di bulela bongwe ka bongwe, ga ba ga sala di le 20 pedi; jaanong a ithaya a re o a itse. Ga twe a fese gape. A emela kwa thoko gore namane e tswe; boemong jwa e le nngwe, ga tswa di le pedi. A imelwa ke ditsebe. A tlogela kgoro e butswe, a tabogela namane tse di duleng; fa a tla a thiba e nngwe ya tsone, a bona dipodi di karaganya kwa ntle. A tlogela namane, a tabogela dipodi. Basimane ba re 'Nnyaya, e seng namane, dipodi.' Bangwe ba re 'Nnyaya namane'. 2 5 A tsietsega. Ao, jaanong ba mo ja setshego! Matlhogole! A ya gae a betilwe ke pelo. Ya re go ise go ye kae a tlwaela botshelo jwa Matile; a itse gore fa kgomo e ya kwa tshimong e tshwanetse go potwa ka ntlha efe. Mme bogolo o ne a tsamaya le rraagwemogolo Ofentse, ka a na a tsofetse bobe, a sa tlhole a itse go tsamaya a sa etelelwa pele ke mosimanyana; gongwe le gongwe kwa monnamogolo o yang gona, 3 0 a sa tlogele 'itlho la gagwe kwa morago. Kwalololo e ileditswe Phetla"